廟街·媽·兄弟

廟街·媽·兄弟係香港無綫電視翡翠台時裝電視劇，響2000年8月7號至9月2號播。套劇以廟街做背景。

演員表 
黃淑儀 飾 陳鳳英
李克勤 飾 楊帶寶
梁漢文 飾 王文迪
葉　璇 飾 何　喜
鍾麗淇 飾 洛詠琪
劉玉翠 飾 馬莉莉
阮兆祥 飾 柯　南
林曉峰 飾 李大春
陳國邦 飾 鄧國基
楊　怡 飾 錢祖兒
羅　蘭 飾 何　八
劉　江 飾 楊合益
余子明 飾 姚志勇
張松枝 飾 姚俊杰
黃紀瑩 飾 梁惠珍

情節介紹 
文迪係一個任職衝鋒隊嘅沙展，加入警隊後屢獲嘉許，受同僚尊重佩服，而家庭生活都好美滿：阿爸經營玩具廠，阿媽鳳英係個賢良淑德嘅家庭主婦。但係，文迪嘅感情方面好唔掂，唔解女人心意，所以屢遭女友拋棄。此外因未能搵番被拐走嘅阿哥帶寶為憾。

帶寶被拐後流落廟街，係個極重情義粗人，但天意弄人，文迪響一次調查中令帶寶蒙上不白之冤，令兩人互相留低壞印象，後嚟鳳英終於認番帶寶，但之前嘅誤會就令二人經常發生衝突。同時具大哥情意結嘅帶寶同一班如同親生弟細佬妹一齊長大嘅朋友，號稱「廟街六小福」，同一個「哎吔」阿妹何喜感情幾好，漸生情愫，但係何喜就愛上咗文迪……

無綫電視官方網頁 - 廟街、媽、兄弟

2000年無綫電視劇集